**VOLITVE PREDSTAVNIKOV DIJAKOV V SVETU ŠOLE**

**V sredo, 19. 2. 2020, bomo med razrednimi urami na šoli izvedli volitve predstavnikov dijakov v Svetu šole.**

V skladu s 47. členom ZOFVI morajo biti volitve predstavnikov dijakov v Svet šole tajne in neposredne. Volijo vsi člani Dijaške skupnosti.

Kandidate za predstavnika dijakov v Svetu šole lahko predlaga Svet dijaške skupnosti ali pa

10% vseh dijakov. Predlagatelji vložijo pisni predlog kandidatov, ki ga morajo podpisati. Predložiti je potrebno tudi pisno soglasje predlaganih kandidatov h kandidaturi. **Kandidati lahko oddajo kandidature s potrebnimi podpisi do ponedeljka, 17. 2. 2020, do 12. ure mentorici Dijaške skupnosti.**

Volitve so veljavne, če se jih udeleži več kot polovica volilnih upravičencev. Izvoljen je kandidat, ki dobi večino glasov volilnih upravičencev, ki so se volitev udeležili.

Voli se tako, da se obkroži zaporedno številko pred imenom in priimkom kandidata. Obkroži se samo toliko kandidatov, kot se jih voli (2). Glasovnica, na kateri bosta obkrožena več kot dva kandidata, bo neveljavna.

Če imata dva ali več kandidatov enako število glasov, se med njimi izbere enega kandidata z žrebom. Žrebanje izvede volilna komisija, ki ugotavlja izid.

Mandat predstavnikov dijakov je vezan na status dijaka oz. na mandat Sveta šole.

Volilna komisija, ki jo sestavljajo Matic Marčič iz 2. h, Blaž Pavlič iz 3. b in Tamara Korenak iz 3. č, bo najkasneje v sedmih dneh po opravljenih volitvah izdelala poročilo in ga predložila predsedniku Sveta šole in ravnatelju.